

***Bosna i Hercegovina***

***Federacija Bosne i Hercegovine***

***Kanton Sarajevo***

***Osnovna škola «Đulistan»***

***Ilijaš, Lješevo bb***

***tel: 033-403-321***

***fax:033-403-321***

***e-mail:os\_djulistan@yahoo.com***

***web:www.djulistan.edu.ba***

***žiro-račun:1346611006915618***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: 4.1.2024. godine
Broj: 04-05/24

 Na osnovu člana 57. Zakona o osnovnom odgoju i obrazovanju (Službene novine Kantona Sarajevo, broj: 23/17, 33/17, 30/19, 34/20 i 33/21 ) i člana 51. Pravila Osnovne škole „Đulistan“, Odluke Školskog odbora broj:01-1-02-ŠO/24, direktor objavljuje:

 **K O N K U R S**

 **ZA UPIS DJECE U PRVI RAZRED OSNOVNE ŠKOLE „ĐULISTAN“ U ŠKOLSKOJ 2024/2025. GODINI**

**Upis djece u I razred počinje u mjesecu FEBRUARU od 01.02.2024. godine i traje do 29.02.2024. godine.**

U izuzetnim opravdanim slučajevima upis djece će se obaviti i u mjesecu augustu.

Školskim obveznikom redovne Osnovne škole, shodno članu 55. Zakona o osnovnom odgoju i obrazovanju („Službene novine Kantona Sarajevo“, broj 23/17, 33/17, 30/19, 34/20 i 33/21), smatra se dijete koje će do 1. marta tekuće godine navršiti 5 i po godina života. U školu se mogu upisati djeca mlađa od utvrđene starosne dobi ako to traže pismenim zahtjevom roditelji/staratelji i ako škola, nakon što razmotri preporuke Komisije za upis učenika u prvi razred, bude sigurna da je to u najboljem interesu djeteta.

Upis djeteta mlađeg od utvrđene starosne dobi može se izvršiti samo ako dijete do kraja kalendarske godine puni 6 (šest) godina života.

Za upis djece u prvi razred školske 2024/2025. godine potrebno je da roditelj/staratelj popuni obrazac „**Prijava za upis djeteta u prvi razred Osnovne škole za školsku 2024/2025. godinu“** te popunjeni obrazac dostavi na e-mail:**os\_djulistan@yahoo.com** ili putem pošte na adresu OŠ „Đulistan“ Lješevo bb, 71387 Podlugovi-Ilijaš.

Dokumentacija potrebna za upis učenika u **I** razred:

***-Izvod iz matične knjige rođenih/original ili ovjerena kopija,***

***-Ljekarsko uvjerenje o psihofizičkom stanju djeteta za upis u školu i zdravstvenom statusu s opisom teškoće,***

***-Uvjerenje o pohađanju obaveznog predškolskog programa za djecu u godini pred polazak u školu koju izdaje predškolska ustanova,***

***-CIPS prijava boravka.***

**O terminima dostavljanja navedene dokumentacije i testiranja roditelji/staratelji djece će biti blagovremeno obavješteni.**

Sve dodatne informacije možete dobiti na kontakt telefon: **033 403 321** ili na e-mail škole **os\_djulistan@yahoo.com**